b'\n_START_ARTICLE_\nMaharlika Village, Taguig\n_START_SECTION_\nKasaysayan\n_START_PARAGRAPH_\nSa hangarin ng noo\xe2\x80\x99y Pangulo ng Pilipinas Ferdinand Marcos na magkakaroon matibay na ugnayan ang mga Muslim at Kristiyano sa Pilipinas, ay nagpalabas siya ng Pampanguluhan Utos Blg. 1217 na nagtatadhana na paghandaan 37.7 ektaryang lupa sa nasasakupan ng Fort Bonifacio at pagbabakod nito upang maging pamahayan ng mga Muslim na naninirahan sa Kalakhang Maynila. Ang batas na ito ay nagkabisa noong ika-3 ng Enero 1973, na sinundan ng Liham-Tagubilin (Letter of Instruction) Blg. 142 ng ika-30 ng Oktubre 1973 na nagtatatag ng Lupon Pampangasiwaan sa Maharlika Village. Ang mga kagawad nito ay sina Kalihim-Tagapagpaganap Alejandro Melchor \xe2\x80\x93 Taga \xe2\x80\x93 Pangulo Gen. Romeo Espina \xe2\x80\x93 Puno ng Estado Mayor-Sandatahang Lakas ng Pilipinas (AFP) Col. Jaime A. Venayo \xe2\x80\x93 OIC ng Tanggapan sa Pagpapabahay at paglilipat._NEWLINE_Sa simula, ang pamayanang ito ay tinawag na Muslim Village. Ang Moske ay pinamahalaan ng National Housing Authority. Nagsimula ang lahat ng pagawain dito noong ika\xe2\x80\x9331 ng Hulyo 1975._NEWLINE_Ang Maharlika Village ay itinatag upang maging isang \xe2\x80\x9c modelong pamayanan\xe2\x80\x9d ukol sa mga Muslim sa Kalakhang Maynila. Ang mga Muslim sa kalakhang Maynila ay nakakalat at walang palagiang pook tahanan, kaya ipinasiya ng pamahalaang Marcos na magbukod ng isang malaking bahagi ng Fort Bonifacio upang pagtayuan ng kanilang tahanan. Ito rin ang pook na magiging sentro o lunduyan ng lahat ng uri ng Muslim, Tausog, Maranao, Maguindanao, at iba pa upang sila ay magkaisa, magkaugnay at makroon ng sariling \xe2\x80\x9ckaanyuan\xe2\x80\x9d na magpapalakas sa kanilang kaisahan._NEWLINE_Noong Disyembre 1982, ang Maharlika Village ay mayroon ng 281 angkan o 1,686  na mga mamamayan mula sa iba\xe2\x80\x99t-ibang tribu ng mga Muslim gaya ng Tausog, Ayakan, Maranaw, Maguindanao, Samal at . We'